আমার এই কবিতাটি সেইসব শ্রদ্ধেয় শিক্ষকদের জন্য উৎস্বর্গ করলাম যারা রাত দিন পরিশ্রম করে লাইভ, রেকর্ড ক্লাস নিচ্ছেন..... কবিতার ছন্দ, তাল, মাধুর্য ধরে রাখার জন্য সেখানে তুমি শব্দটি ব্যবহ্রত করেছি। ক্ষমা সুন্দর দৃষ্টিতে দেখবেন।

অনলাইনে নিত্য যারা নিচ্ছো লাইভ ক্লাস

তাদের জন্যই এই কবিতা হইও না হতাশ!

একটু খানি ভেবো দেখো কি ছিলাম কয়দিন আগে?

নিত্য যারা কথা বলতো মোদের অনুযোগে ।

আমরা নাকি স্কুলে যাই,  থাকি স্কুলে বসে,

পড়া দিয়ে আমরা নাকি গল্পে মাতি হেসে।

কেউ বা বলে ও প্রাইমারি! অবাক শুধু শুনি....

চোখের কোনায় হাল্কা ভিজি রাতের তারা গুনি।

আমরা নাকি কিছুই পড়াই না, টাকা গুনি বসে,

খামুকা নাকি সরকার মোদের বেতন দেয় মাসে মাসে।

অবাক আমি চেয়ে থাকি ওদের মুখপানে,

কি যন্ত্রনা হয় যে মোদের সরল হৃদয় জানে।

স্কুল খোলাতে কত যে নালিশ স্কুলে পড়াই না,

বন্ধ হলে আরো নালিশ বাসায় পড়ে না।

এই করোনায় কত দেখলাম কত শুনি কথা,

লাইভ ক্লাসের লাইভ দেখে অনেকেরি মাথা ব্যথা।

আমি বলছি তাদের যারা নিচ্ছো লাইভ ক্লাস,

চালিয়ে যাও সামনের দিকে হইও না হতাশ।

নিজের টাকা খরচা করি এমবি কিনি মাসে,

সারা দিনে প্রস্তুত থাকি কি বলবো লাইভে এসে।

গরমে কেউ হয় যে সিদ্ধ, ঘামে অনেক আলোয়,

তারপরেও চিন্তা মোদের লাইভ যেনো হয় ভালোই।

এতো কষ্ট এতো ত্যাগ কে আছে করে বলো?

তারপরেও হাসাহাসি কেনো যে করে চলো!

একটু ভাবো মোদের জন্য নেইকো স্বার্থ কিছু,

লাইভ শুধু করে যাই উপকৃত হয় যেনো শিশু।

ভাই তোমাদের বলছি, সাহস দিন নয়কো টাকা কড়ি,

চলো না একসাথে মোরা স্বপ্নের দেশ গড়ি।

লাকী বিশ্বাস

সহকারী শিক্ষক

ভাটিপাড়া সরকারি প্রাথমিক বিদ্যালয়

বিশ্বম্ভরপুর, সুনামগঞ্জ।